Palma, maig de 2014.

Benvolguda família:

En primer lloc, rebeu el condol ben sincer de tota la comunitat parroquial de Santa Catalina Thomàs amb motiu de la mort de la vostra persona estimada.

Voldríem fer-vos arribar la nostra acollida i afecte en aquests moments de tristesa i dolor, i acompanyar-vos amb la nostra presencia física i espiritual per tal d’envoltar tots els membres de la vostra família i amistats amb sentiments de solidaritat i d’amor, i compartir amb vosaltres l’esperança cristiana.

En segon lloc, ens plau posar en coneixement vostre que a la nostra parròquia està constituït un grup, **SET D’ESPERANÇA**, que ofereix un servei d’acompanyament del dol a totes aquelles persones que viuen situacions difícils causades per la pèrdua d’un ser estimat o per altres motius de tipus emocional o espiritual. Aquest servei ofereix un temps per escoltar, acompanyar, orientar i ajudar a les persones que en vulguin disposar amb entrevistes personals o grupals. En cas que sigui del vostre interès, podeu contactar-hi segons els fulls adjunts.

Rebeu una forta abraçada.